-bob. Umumiy qoidalar - Mavzu: raqamli va axborot texnologiyalari fanining predmeti, maqsadi va vazifalari. Zamonaviy...

|
Mavzu: raqamli va axborot texnologiyalari fanining predmeti, maqsadi va vazifalari. Zamonaviy kompyuterlar. Raqamli qurilmalar
|
bet | 6/18 | Sana | 11.02.2024 | Hajmi | 2,34 Mb. | | #154507 |
Bog'liq 1 MA\'RUZA Raqamli va axborot texnologiyalari fanining predmeti,1-bob. Umumiy qoidalar
“Raqamli O’zbekiston — 2030” strategiyasi (keyingi o’rinlarda — Strategiya) iqtisodiyot tarmoqlari, ijtimoiy soha va davlat boshqaruvi tizimining jadal raqamli rivojlanishini ta’minlash, shu jumladan elektron davlat xizmatlarini ko’rsatish mexanizmlarini yanada takomillashtirish maqsadida ishlab chiqilgan.
Strategiya O’zbekiston Respublikasining raqamli iqtisodiyot va elektron hukumatni rivojlantirishning strategik maqsadlari, ustuvor yo’nalishlari hamda o’rta va uzoq muddatli istiqbolli vazifalarini belgilaydi, shuningdek, BMTning Barqaror rivojlanish maqsadlari va Elektron hukumatni rivojlantirish reytingida belgilangan ustuvor vazifalardan kelib chiqib, raqamli texnologiyalarni yanada keng joriy etish uchun asos bo’lib xizmat qiladi.
Raqamli infratuzilmani rivojlantirishning ustuvor yo’nalishlari
Raqamli infratuzilmani rivojlantirish maqsadida quyidagi tadbirlar amalga oshiriladi:
optik tolali aloqa liniyalari, xalqaro kommutatsiya markazlarini modernizatsiya qilish va rivojlantirish orqali mintaqaviy va xalqaro telekommunikatsiya tarmoqlari-ning, O’zbekiston Respublikasining chegaradosh Markaziy Osiyo davlatlari bilan tranzit aloqalarining o’tkazuvchanlik qobiliyatini kengaytirib borish;
taqdim etilayotgan xizmatlar hajmini oshirish, rezervlash, tizimlarning ishonchliligini ta’minlash, shuningdek, aholi punktlari va ijtimoiy obyektlarni keng polosali xizmatlardan foydalanish imkoniyati bilan ta’minlash uchun ma’lumotlar uzatish tarmog’ini kengaytirish;
mobil va yo’ldosh aloqa operatorlarining investitsion faolligini rag’batlan-tirishning qo’shimcha mexanizmlarini yaratish;
mobil aloqa tarmog’ini 4G va 5G texnologiyasi bo’yicha rivojlantirish, Toshkent shahri, Qoraqalpog’iston Respublikasi va barcha viloyatlar markazlarini beshinchi avlod aloqa tarmog’i bilan bosqichma-bosqich qamrab olish;
barcha aholi punktlari va ijtimoiy obyektlarni optik va mobil keng polosali xizmatlardan foydalanish tarmoqlari bilan qamrab olish;
avtomagistral va temir yo’llari, turistik obyektlarni mobil aloqa tarmoqlari bilan qoplashni ta’minlash;
Internet jahon axborot tarmog’iga ulanish tariflarini takomillashtirish va optimallashtirish;
geografik joylashuvidan qat’iy nazar, fuqarolarning o’sib borayotgan axborot-ga ehtiyojlarini qanoatlantirish uchun keng polosali simsiz va mobil texnologiyalarni yanada rivojlantirish;
iste’molchilarga televizion signalni uzatish, yer usti televizion eshittirish, kabel televideniyesi, IP-televideniye, ma’lumotlar uzatish tarmoqlari, mobil aloqa, Internet texnologiyalaridan foydalangan holda teleradioeshittirish, televizion va radio xizmatlarining barcha turlarini to’liq qamrab olgan holda raqamli eshittirishni takomillashtirish;
“bulutli” hisoblashlar asosida ma’lumotlarni saqlash va qayta ishlash markazlarini rivojlantirish, foydalanuvchi talablariga muvofiq, O’zbekiston Respublikasining axborot resurslariga doimiy ulanishni ta’minlash;
bozorning erkin rivojlanishi imkoniyatini saqlab, telekommunikatsiya sohasini rivojlantirish uchun sharoitlarni yaxshilash, biznes yuritish va telekommunikatsiya infratuzilmasini rivojlantirish uchun ma’muriy to’siqlarni kamaytirish;
elektron hukumat doirasida elektron davlat xizmatlaridan foydalanish uchun barcha davlat organlari, ularning tarkibiy va hududiy bo’linmalarini idoralararo ma’lumotlar uzatish tarmog’iga ulagan holda ushbu tarmoqni rivojlantirish;
mamlakatimiz hududida davlat organlari, jismoniy va yuridik shaxslar uchun axborotni saqlash, qayta ishlash, himoya qilish va elektron davlat xizmatlarining foydalanuvchanligini ta’minlash mexanizmlarini takomillashtirish;
davlat organlari faoliyatini raqamlashtirish va elektron davlat xizmatlarini ko’rsatish doirasida “xizmat sifatida dasturiy ta’minot”, “xizmat sifatida platforma”, “xizmat sifatida infratuzilma” texnologiyalarini keng joriy etish;
shahar infratuzilmasini boshqarishda raqamli texnologiyalarni joriy etish orqali transport logistikasi, shahar infratuzilmasi, shahar muhitining sifati, shahar rivojlani-shini boshqarish samaradorligi, jamoat, biznes va yashash joylari bilan bog’liq muam-molarni hal qilish uchun “aqlli” va “xavfsiz” shahar loyihalarini izchil amalga oshirish;
keng polosali ulanishni rivojlantirishning texnologik asosi iste’molchilarga asosiy va qo’shimcha xizmatlarni, shu jumladan texnologik jarayonlarni avtomatlashtirish xizmatlarini, aholining hayotini qo’llab-quvvatlashda aqlli tizimlarni joriy etishning bir qismi sifatida individual infratuzilma loyihalarini amalga oshirishga bosqichmabosqich kirishni ta’minlash uchun yagona infratuzilma yordamida multiservis tarmoqlarini rivojlantirish;
mavjud aloqa (simsiz va optik), simli va simsiz aloqa texnologiyalari va tizimlari, shuningdek, yangi geografik axborot va navigatsiya tizimlarining samaradorligini oshirish yo’llarini o’z ichiga olgan aloqa va navigatsiya texnologiyalarini rivojlantirish;
aloqa operatorlari o’rtasida raqobatni rivojlantirish uchun zarur shart-sharoit-larni yaratish.
|
|
Bosh sahifa
Aloqalar
Bosh sahifa
Mavzu: raqamli va axborot texnologiyalari fanining predmeti, maqsadi va vazifalari. Zamonaviy kompyuterlar. Raqamli qurilmalar
|